Guptas gaan aandele in alle SA-sake verkoopPres. Zuma , Atul Gupta en Noxolo Kiviet. Foto: Flickr/GovernmentZA “Sedert ons besluit om uit te tree uit alle uitvoerende en nie-uitvoerende poste in al ons Suid-Afrikaanse ondernemings in April 2016, het die plaaslike bestuurspan ons sake van krag tot krag laat groei, met ŉ omset en winste wat goeie groei toon en meer werksgeleenthede geskep het,” het Gary Naidoo, die familie se woordvoerder, in ŉ verklaring gesê. “As ŉ familie glo ons dit is nou die regte tyd om ons aandeelhouding in Suid-Afrikaanse ondernemings te beëindig. Ons glo dit sal ons huidige werknemers bevoordeel en lei tot verdere groei in die ondernemings.” Die familie het gesê hulle is reeds in gesprek met verskeie internasionale voornemende kopers en hulle sal binnekort verdere aankondigings daaroor maak. “Ons glo die besluit is in die beste belang van ons ondernemings, die land en ons kollegas.”